tomron87/hebrew-wikipedia-sentences-corpus huggingface dataset:
חוקרים באוניברסיטת קליפורניה בדייוויס סבורים כי מרלו הוא תת-זן של קברנה פרנק, בדומה לקרמנרה (Carménère), זן צרפתי קדום שכמעט ונכחד בצרפת נוכח רגישותו הגבוהה לכנימות הפילוקסרה .
עד שנת 1993, תעשיית היין הצ'ילאנית שיווקה בטעות כמויות גדולות של יין שהופק מענבי הקרמנרה כיין מרלו.
מרלו גדֵל בעיקר בצרפת (שם הוא זן הענבים השלישי בתפוצתו), איטליה (החמישי בתפוצתו), קליפורניה, רומניה, ובמידה פחותה יותר באוסטרליה, ארגנטינה, חצי האי ניאגרה בקנדה, צ'ילה, ניו זילנד, דרום אפריקה, שווייץ, קרואטיה, הונגריה, מונטנגרו, סלובניה, וחלקים אחרים בארצות הברית דוגמת וושינגטון ולונג איילנד.
מרלו גדֵל באזורים בהם גדל גם קברנה סוביניון, אולם העדיפות היא לגדל מרלו במתחמים הקרים ביותר באזורים אלה.
באזורים חמים מדי, ענבי המרלו מבשילים מוקדם מדי.
בהתאם למתכון הייצור המסורתי בבורדו, תפקיד המרלו הוא להוסיף למִמְסָךְ סמיכות ורכות.
אף שבבורדו מהווה המרלו כ-50%–60% מהיקף הנטיעה והגידול, ביינות הממסך המיוצרים באזור הוא מהווה רק כ-25% מהמשקה הכולל.
עם זאת, ישנם יינות בהם מרלו הוא הרכיב העיקרי בתערובת, במיוחד באזורי פומרול (Pomerol) וסנט אמיליון.
אחד מהיינות המפורסמים והנדירים בעולם, שאטו פטרוס, מבוסס כמעט כולו על ענבי מרלו.
הזן מאופיין באשכולות רופפים ובפרי גדול מהממוצע.
הגוון הוא פחות שחור/כחול מענבי הקברנה סוביניון אך כולל קליפה דקה יותר, ומעט יותר טאנין.
בהשוואה לקברנה, ענבי המרלו מתוקים יותר ובעלי שיעור נמוך יותר של חומצה מאלית.
מרלו משגשג על אדמה קרה, ובדרך כלל מבשיל עד כשבועיים מוקדם יותר מקברנה סוביניון.
לגיזום הגפן יש חשיבות רבה.
יש הטוענים כי הפחתת יבול המרלו באמצעות גיזום הגפנים ודילול האשכולות משפרת את איכות היין.
גם גיל הגפנים חשוב, וליין המופק מגפנים עתיקות יש "אופי" מיוחד.
לענבי המרלו יש נטייה להבשלת יתר מהירה מרגע שהם מגיעים לשלב הבשלות הראשוני, לעיתים תוך ימים ספורים.
ישנן שתי גישות מרכזיות באשר לזמן המתאים לבצור מרלו.
הייננים של יקב שאטו פטרוס דוגלים בבציר מוקדם על מנת לשמר את חומציותו של היין ודקויות הטעם, כמו גם את פוטנציאל היישון שלו.
יצרנים אחרים מעדיפים לבצור מאוחר יותר וכך לקבל תוספת פירותיות הנובעת מבשלות-יתר מסוימת של הפרי.
מרלין ג'ויס אוטי היא אתלטית לריצות קצרות שייצגה את מולדתה ג'מייקה ומ-2002 את סלובניה אליה היגרה.
היא אלופת עולם בעלת מספר שיא של 14 מדליות מהן 3 מדליות זהב, היא זכתה ב-9 מדליות אולימפיות (3 מדליות כסף ו-6 מדליות ארד) מספר שיא לנשים אך מעולם לא זכתה במדליית זהב.
היא שיאנית העולם הנוכחית (2017) בריצת 200 מטר באולם.
אוטי מכונה "מלכת המסלול" בשל גילה המתקדם והקריירה הארוכה שלה והישגיה הרבים.
אוטי נולדה בעיירה פונדסייד בג'מייקה.
רביעית מ-7 אחים ואחיות, קיבלה את ההשראה לרוץ מבן ארצה דון קווארי, לאחר שהאזינה לשידור הרדיו שתיאר את זכייתו במדליית הזהב בריצת ה-200 מטר במשחקים האולימפיים של מונטריאול 1976. אוטי החלה להתאמן ובתוך זמן קצר קטפה תארים רבים בתחרויות אזוריות.
ההישג המשמעותי הראשון שלה היה בשנת 1979, לאחר שזכתה במדליית הארד בריצת ה-200 מטר במשחקים הפאן-אמריקאים.
עבור אוטי הייתה זו ההופעה הרשמית הראשונה בתחרות בינלאומית.
בשנת 1979 החלה אוטי ללמוד באוניברסיטת נברסקה שבארצות הברית.
בתקופה זו החל לדרוך כוכבה של האתלטית.
בתקופת הלימודים (1979–1982) זכתה אוטי 25 פעמים בתואר All American.
היא זכתה 7 פעמים בתוארי האולמות ובמספר דומה של תארים בתחרויות המסלול.
בשנת 1982 החזיקה ב-9 מתוך עשרת הזמנים המהירים ביותר בעולם בריצת 300 יארד.
בשנת 1980 זכתה אוטי לראשונה בתואר "אשת הספורט של השנה" בג'מייקה.
הישג ששוחזר על ידיה 11 פעמים נוספות במרוצת השנים שלאחר מכן.
בשנת 1984 סיימה את לימודיה האוניברסיטאיים והוסמכה כבעלת תואר ראשון באמנות.
באותה שנה נישאה לאתלט האמריקאי נתנאל (נט) פייג' (ממנו התגרשה שנים לאחר מכן).
מרלין אוטי נחשבת כאחת האתלטיות המצליחות ביותר בתולדות האתלטיקה הקלה העולמית.
אוטי צברה 46 מדליות באירועים הגדולים ביותר של האתלטיקה הקלה העולמית.
היא השתתפה עד כה ב-7 משחקים אולימפיים.
סך-הכל 28 מדליות במפעלים הבכירים ביותר של האתלטיקה הקלה הבינלאומית.
בנוסף, זכתה במדליות רבות נוספות (18) בתחרויות בינלאומיות כגון המשחקים הפאן-אמריקאיים, המשחקים הקריביים, משחקי חבר העמים ובתחרויות נוספות.
למרות שלל המדליות חסר התקדים, נדבקה לאוטי תווית "המפסידנית הנצחית".
הסיבה לכך נעוצה בעובדה שאוטי שתמיד ידעה להיות ברגעים הגדולים ביותר, להיראות נפלא בסיבובים המוקדמים - ולהפסיד בריצות הגמר שאותן סיימה במרבית המקרים במקום השלישי.
אכזרית מכולן הייתה עבורה ריצת הגמר ל-100 מטר באליפות העולם בשטוטגרט ב-1993. אוטי הפסידה על חודה של אלפית השנייה לאמריקאית גייל דיברס (לשתיהן אגב נקבע זמן זהה של 10.82 שניות).
לוח התוצאות באצטדיון בישר כי דיברס ניצחה בתוצאה של 10.81 שניות, אולם ערעור של המשלחת הג'מייקנית שלח את אנשי חדר הבקרה לפענוח נוסף של סרט הצילום.
דקות רבות של מתח עברו על אוטי בעוד אנשי הפוטו-פיניש מנסים לפענח מי מהשתיים חצתה ראשונה את קו הגמר.
בסופו של דבר נקבע לשתיים זמן זהה.
מדליית הזהב חמקה לאוטי על חודו של ס"מ בודד.
בטקס הענקת המדליות זכתה אוטי למחיאות כפיים במשך שתי דקות ברציפות.
כמה ימים לאחר מכן זכתה אוטי לראשונה בחייה במדליית זהב אישית באליפות העולם.
היא ניצחה על חודן של שתי מאיות השנייה בתוצאה של 21.98 שניות, את האמריקאית גוון טורנס.
את ההישג הזה היא שחזרה באליפות העולם שהתקיימה בגטבורג, שוודיה שנתיים לאחר מכן.
בריצת הגמר ל-200 מטר, חצתה אלופת ה-100 טורנס את קו הגמר ראשונה אולם מצלמות הטלוויזיה קלטו את דריכתה על הקו המפריד בין השבילים וטורנס נפסלה.
אוטי שהגיעה שנייה בריצה קודמה למקום הראשון ובכך הגנה על תוארה העולמי לאחר שניצחה את אירינה פריבלובה מרוסיה.
לשתיהן נקבע זמן זהה של 22.12 שניות.
בריצת ה-100 באותה אליפות היא סיימה במקום השני.
ב 22 ביולי 2008 נסתם הגולל עבור השתתפותה של אוטי בת ה-48 משחקיים האולימפיים בבייג'ינג.
בתחרות הקריטריון האחרונה, פספסה ב-28 מאיות את הרף, שהיה שולח אותה לאולימפיאדה כאשר קבעה 11.70.
בכך נחסמה סופית אפשרותה לזכות במדליית זהב אולימפית, וכן להיות לאצנית הראשונה בהיסטוריה שמשתתפת בשמונה משחקים אולימפיים.
בדיון שנערך בבית משפט ב-5 באוקטובר 2007, הודתה האתלטית האמריקאית מריון ג'ונס כי השתמשה בסמים אסורים בין 1999 ל-2001, ובכלל זה גם כאשר ניצחה בריצה ל-100 מטרים באולימפיאדת סידני, שם דורגה אוטי במקום הרביעי.
בעקבות כך, נשללו מג'ונס כל המדליות וההישגים בהם זכתה באולימפיאדת סידני, ואילו אוטי קודמה למקום השלישי באותה הריצה, כאשר מוענקת לה אחר כבוד מדליית הארד.
האתלטית הראשונה שירדה מגבול ה-7 שניות ב-60 מטר באולם.
באליפות העולם בגטבורג ב-1995, הפכה לאתלטית המבוגרת בעולם הזוכה במדליית זהב כאשר הייתה בת-35 ו-92 ימים.
באליפות העולם באתונה ב-1997, הפכה למדליסטית המבוגרת כאשר סיימה שלישית כשהייתה בת 37 ו-90 יום.
באולימפיאדת סידני, הפכה למדליסטית האולימפית המבוגרת ביותר כאשר סיימה עם נבחרתה (ג'מייקה) במקום השני במרוץ השליחים 4X100.
מגדלנה יוהנה מריה "מרליין" פלדהויס (בהולנדית: Magdalena Johanna Maria "Marleen" Veldhuis; נולדה ב-29 ביוני 1979) היא שחיינית הולנדית.
היא אלופה אולימפית (בייג'ינג 2008), אלופת עולם בעלת 8 מדליות עולמיות, מהן 2 זהב ושיאנית העולם הנוכחית ב-4 משחים, ב-50 מטר חופשי (בריכה של 25 מטר) וב-3 משחי שליחות: 4x100 מטר חופשי (בריכה אולימפית), 4x100 מטר חופשי ו-4x200 מטר חופשי (בריכה של 25 מטר).
מרליין פלדהויס נולדה בבורנה (Borne) שבמזרח הולנד.
בצעירותה היא שיחקה כדורמים ושילבה את המשחק יחד עם שחייה.
בשנת 2002 בגיל 23, לאחר שבחרה להתמקד רק בשחייה תחרותית, היא השתתפה לראשונה באליפות אירופה בשחייה שנערכה בברלין וזכתה במדליית ארד במשחה ל-4x100 מטר חופשי.
באפריל 2003 הצטרפה פלדהויס לקבוצת שחייני הצמרת של אמסטרדם והתאמנה תחת הדרכתו של המאמן פדור האס.
באליפות העולם בשחייה שנערכה בברצלונה, ספרד בשנת 2003 סיימה פלדהויס במקום ה-7 במשחה ל-50 מטר חופשי ובמקום ה-8 במשחה ל-100 מטר חופשי.
באולימפיאדת אתונה (2004) זכתה פלדהויס במדליית ארד במשחה שליחות 4x100 חופשי, בתוצאה של 3:37.59 דקות אחרי המנצחות האוסטרליות שקבעו שיא עולם חדש בזמן של 3:35.94 דקות והאמריקאיות שקבעו שיא אמריקאי חדש 3:36.39 דקות.
באליפות העולם בשחייה (בריכה של 25 מטר) שנערכה באינדיאנפוליס, ארצות הברית באוקטובר 2004 זכתה פלדהויס במדליית זהב במשחה ל-50 מטר חופשי בתוצאה של 24.41 שניות ובמדליית ארד במשחה ל-100 מטר חופשי בתוצאה של 53.88 שניות.
באליפות העולם בשחייה שנערכה במונטריאול, קנדה בשנת 2005 זכתה פלדהויס במדליית כסף במשחה שליחות 4x100 חופשי.
באליפות העולם בשחייה (בריכה של 25 מטר) שנערכה בשאנגחאי, סין באפריל 2006 זכתה פלדהויס במדליית זהב במשחה ל-4x100 מטר חופשי בשיא עולם חדש בתוצאה של 3:33.32 דקות, במדליית כסף במשחה ל-100 מטר חופשי (53.33 שניות) ובמדליית ארד במשחה ל-50 מטר חופשי 024.25 שניות).
באליפות העולם בשחייה שנערכה במלבורן, אוסטרליה בשנת 2007 זכתה פלדהויס ב-3 מדליות, מדליית כסף במשחה ל-100 מטר חופשי ושתי מדליות ארד במשחה ל-50 מטר חופשי ובמשחה ל-4x100 מטר חופשי.
בתחרות גביע העולם שנערכה בברלין, (בריכה של 25 מטר) בנובמבר 2007, קבעה פלדהויס את שיאה העולמי הראשון, במשחה ל-50 מטר חופשי בתוצאה של 23.58 שניות, שיפור במאית השנייה (23.59 שניות) לשיא העולמי בן ה-7 שנים וחצי, של תרסה אלסהמר משוודיה.
בנוסף, היא זכתה במדליית ארד במשחה ל-4x100 מטר מעורב בתוצאה של 4:04.41 דקות.
באליפות העולם בשחייה (בריכה של 25 מטר), שנערכה במנצ'סטר, אנגליה באפריל 2008 זכתה פלדהויס ב-4 מדליות זהב.
במשחה ל-50 מטר חופשי בשיא עולם חדש תוצאה של 23.25 שניות, במשחה ל-100 מטר חופשי בתוצאה של 52.17 שניות, במשחה ל-4x100 מטר חופשי בשיא עולם חדש בתוצאה של 3:29.42 דקות ובמשחה ל-4x200 מטר חופשי בשיא עולם חדש בתוצאה של 7:38.90 דקות (שיא העולם הנוכחי).
באולימפיאדת בייג'ינג (2008) זכתה פלדהויס במדליית זהב במשחה שליחות 4x100 חופשי בשיא אולימפי חדש בתוצאה של 3:33.76 דקות, לפני ארצות הברית (3:34.33 דקות) ואוסטרליה (3:35.05 דקות).
בנוסף, היא סיימה במקום ה-5 במשחה ל-50 מטר חופשי בתוצאה של 24.26 שניות, המנצחת הייתה בריטה שטפן מגרמניה (24.06 שניות) ובמקום ה-6 במשחה ל-100 מטר חופשי בתוצאה של 54.21 שניות, שוב המנצחת הייתה שטפן (53.12 שניות).
בתחרות שחייה (בריכה של 25 מטר) שנערכה באמסטרדם, הולנד בדצמבר 2008 במשחה ל-4x100 מטר חופשי קבעה הרביעייה הולנדית שיא עולם חדש, שיפור לשיא שלהן מאפריל אותה שנה, בתוצאה של 3:28.22 דקות (שיא העולם הנוכחי).
בתחרות גביע אמסטרדם בשחייה שנערכה ב-19 באפריל 2009, קבעה פלדהויס שני שיאי עולם חדשים באותו היום, במשחה ל-50 מטר פרפר בתוצאה של 25.33 שניות (שיא העולם הנוכחי) ובמשחה ל-50 מטר חופשי בתוצאה של 23.96 שניות (שיא העולם הנוכחי).
יומיים לפני כן, קבעה פלדהויס את הזמן השני בהיסטוריה במשחה ל-100 מטר פרפר בתוצאה של 56.69 שניות (8 מאיות השנייה איטי משיא העולם).
באליפות העולם בשחייה שנערכה ברומא, איטליה בשנת 2009 זכתה פלדהויס בשתי מדליות.
בנוסף, היא סיימה במקום ה-5 במשחה ל-50 מטר פרפר בתוצאה של 25.63 שניות, המנצחת במשחה זה הייתה מריק גרר מאוסטרליה (25.48 שניות).
ובמקום ה-8 במשחה ל-100 מטר פרפר בתוצאה של 57.79 שניות, המנצחת במשחה זה הייתה שרה שסטרם משוודיה שקבעה שיא עולם חדש (56.06 שניות).
באליפות העולם בשחייה שנערכה בשאנגחאי, סין בשנת 2011 זכתה פלדהויס בשתי מדליות, זהב וארד.
מדליית זהב במשחה שליחות 4x100 מטר חופשי ביחד עם אינגה דקר, ראנומי קרומווידג'ויו ופמקה המסקרק בתוצאה של 3:33.96 דקות, לפני ארצות הברית (3:34.47 דקות) וגרמניה (3:36.05 דקות) ומדליית ארד במשחה ל-50 מטר חופשי בתוצאה של 24.49 שניות, אחרי אלסהמר (24.14 שניות) וקרומווידיויו (24.27 שניות).
באולימפיאדת לונדון (2012) זכתה פלדהויס בשתי מדליות, כסף וארד.
פלדהויס זכתה בתואר שחיינית השנה בהולנד לשנת 2007.
בסך הכל זכתה פלדהויס ב-9 מדליות ב-3 אליפויות עולם בשחייה (בריכה של 25 מטר), מהן 6 זהב, 1 כסף ו-2 ארד.
בסך הכל זכתה פלדהויס ב-23 מדליות ב-7 אליפויות אירופה בשחייה (בריכה של 25 מטר), מהן 17 זהב, 3 כסף ו-3 ארד.
מרלין היא סדרת טלוויזיה בריטית ששודרה בשנים 2008–2012 ברשות השידור BBC.
הסדרה מבוססת על אגדות המלך ארתור ומתמקדת בקוסם מרלין, בה הוא הדמות הראשית.
הסדרה מתמקדת במרלין (קולין מורגן), קוסם צעיר שנשלח על ידי אמו לקמלוט כדי לחיות עם מכרה, גאיוס (ריצ'רד וילסון), שעובד כרופא הממלכה.
במהרה מגלה גאיוס כי למרלין יש כוחות קסם ומזהיר אותו שעיסוק בכישוף אסור בתכלית האיסור ואם ייתפס, הוא יישלח לכלא ויוצא להורג.
מרלין הופך למשרתו של הנסיך ארתור (בראדלי ג'יימס), שלא מחבב אותו במיוחד.
עם הזמן לומדים השניים לאהוב אחד את השני והופכים לחברים טובים.
אביו של ארתור, אות'ר (אנתוני הד), הוא המלך חסר הרחמים של קמלוט, האחראי על איסור הכישוף בקמלוט.
הוא מתעב קסמים ומוכן לעשות הכול על מנת לחסל כל יצור העוסק בכישוף.
לאות'ר בת מאומצת, מורגנה (קייטי מקגראת'), שגודלה באמונה שקסמים מביאים רק חורבן והרס.
אך כשהיא מגלה שלה בעצמה יש כוחות נבואיים על ידי החלומות שלה, היא מתחילה לפקפק באות'ר ולהתנגד בסתר למשטרו ולאמונותיו.
המשרתת של מורגנה, גוון (אנג'ל קולבי) מאוהבת בסתר בנסיך ארתור אך יודעת שפער המעמדות ביניהם לא יאפשר להם להיות ביחד.
כמו כן ישנו הדרקון הגדול (קולו של ג'ון הרט), שעוזר למרלין בהרפתקאותיו.
הסדרה הופקה באופן עצמאי על ידי חברת ההפקות "שיין לימיטד" עבור ערוץ הטלוויזיה BBC 1. מחוץ לבריטניה, הסדרה שודרה בעשרות מדינות נוספות, בהן גם ישראל.
הסדרה זכתה להצלחה, כך למשל, הפרק האחרון של העונה הראשונה נצפה על ידי כ-6.27 מיליון צופים בבריטניה.
הרעיון ליצירת הסדרה הוצע על ידי מפיקי חברת שיין לימיטד ג'וליאן מורפי וג'וני קאפס.
רשות השידור BBC התעניינה בהפקת דרמה המבוססת על דמותו של מרלין.
ההפקה של הסדרה החלה בסוף שנת 2006, אך הצילומים החלו רק במרץ 2008.
בתחילת העונה מרלין מגיע לקאמלוט, שם הוא פוגש את גאיוס רופא הממלכה ומציל אותו מנפילה.
מרלין מגלה לו כי הוא בעל כוחות קסם.
בהמשך הפרק מרלין פוגש את הנסיך ארתור, בנו של המלך אות'ר וכמו כך את גווניבר (המשרתת של מורגנה, בת חסותו של המלך).
בלילה מרלין שומע לחישות של שמו ומגלה שהדובר הוא הדרקון קילגארה.
הדרקון מספר לו על עתיד משותף שאמור להיות לו ולארתור.
מרלין מציל את חייו של ארתור כשמכשפה נקמנית מנסה להורגו ובתמורה המלך אות'ר מכריז עליו כמשרת האישי של ארתור.
בהמשך העונה המכשפה נימואה מטילה קללה על המים וכל מי ששותה מהם מת.
אביה של גוון (נפח הממלכה) נדבק במחלה ומרלין מרפא אותו, אך המלך אות'ר חושב שגווניבר השתמשה בקסם לרפאו.
מרלין עוצר את נימואה ומציל את הנפח, אבל עוד לא נפטר מנימואה שמנסה להרוג אותו בפרק שלאחר מכן.
אדם בשם לנסלוט עוזר למרלין נגד יצור שמנסה לפגוע בו; מרלין מודה לו בכך שהופך אותו לאביר במרמה ובסוף הפרק לנסלוט מגורש מקאמלוט.
במהלך העונה מורגנה סובלת מסיוטים שמתגלים כחזיונות ומתחילה לחשוב שהיא מכשפה, בעוד היא מנסה לגלות עוד על מצבה היא עוזרת לדרואיד צעיר (מורדרד) להימלט מהמלך ומבריחה אותו מהממלכה.
לפי דבריו של קילגארה מורדרד נועד להרוג את ארתור.
אנו פוגשים גם את אדווין, קוסם שבידיו תרופה לכל המחלות ומנסה להדיח את גאיוס מתפקידו.
לקראת סוף העונה מרלין מסייע לאמו להציל את כפר הולדתו, איאלדור.
היא שולחת פרש אל-מת להרוג את ארתור וזה נכשל במשימתו.
בפרק שנים עשר אבא של גוון עושה עסקה עם קוסם, אבל נתפס ומואשם בשימוש בקסם.
מורגנה מוצאת את אבן הקסמים של המכשף.
ואות'ר הורג את טום הנפח.
מורגנה כועסת על אות'ר ובוגדת בו ומנסה להתנקש בו, מרלין יוצא להציל את אות'ר, ואות'ר מתחרט על שהרג את הנפח.
המכשף שמורגנה שלחה להרוג את אות'ר תוקף אותם ומורגנה מצילה את אות'ר כיוון שמרלין ניסה לעצור אבל נכשל.
בפרק האחרון ארתור נהרג ומרלין הולך אל נימואה כדי להחיות אותו.
הוא מציע את עצמו למות במקום ארתור, אבל במקום זה אמו גוססת.
גאיוס הולך אל נימואה בסתר ומסכים למות למען אמו של מרלין, אך המכשף הצעיר מספיק להגיע בזמן ולהרוג את נימואה במקום את גאיוס.
בפרק הראשון לעונה נמצא קבר של מכשף שכשפיו עזרו לבנות את קאמלוט.
באותו הזמן, סדריק מנסה לתפוס את משרתו של מרלין כמשרת, כדי שיוכל להשיג מפתח לקבר שהתגלה מחדרו של ארתור.
סדריק נכנס לקבר ונשמתו של המכשף משתלטת עליו.
הוא מנסה להחריב את קאמלוט, אך מרלין מצליח להביס אותו והכל בא על מקומו בשלום.
בפרקים שלאחר מכן מתנקש נשלח להרוג את ארתור במהלך טורניר פרשים (כמובן ללא ידיעתו של ארתור) בעוד שהסיוטים של מורגנה מחמירים והיא ניגשת אל הדרואידים וביניהם מורדרד לקבלת עזרה.
בפרק הרביעי גווניבר נחטפת במקום מורגנה ונלקחת לזירת קרבות אכזרית בה הלוחמים נאלצים להילחם במפלצות, בה היא פוגשת שוב את לנסלוט.
המלך אות'ר לא מוכן לשלוח חיילים להצילה, לכן מרלין וארתור יוצאים לשם.
לנסלוט יוצא אף הוא מהזירה, אבל נעלם בסוף הפרק.
לאחר מכן אות'ר מתחתן עם טרולית ששינתה את צורתה לצורת קטרינה טרגור ואף מעניק לה את תואר יורשת העצר במקום ארתור.
כולם מנסים לשכנעו שהיא טרולית, אך אות'ר כושף והדרך היחידה להסיר את הכישוף היא לגרום לו לבכות.
לבסוף ארתור מתחזה למת ובכך הכישוף מוסר.
בהמשך העונה אחד הכשפים של מרלין נראה לעיני מישהי והיא מלשינה עליו למלך.
אות'ר מזמין את צייד המכשפות שמכריז על מרלין כאשם, אך גאיוס לוקח על עצמו את האשמה.
צייד המכשפות מתכונן להוציא להורג גם את מורגנה.
מרלין וגווניבר מגלים שהצייד רימה את המלך ומוכיחים שהוא בעצם מכשף.
בנוסף לכך, אביר מסתורי מגיע לקאמלוט ומזמין את ארתור לדו-קרב עד המוות.
היא מביסה את ארתור ומסכימה לחוס על חייו בתנאי שיסכים לאתגר שלה.
כשארתור מגיע אל מורגוז לאחר שלושה ימים ומוכיח כי הוא "אדם שעומד במילתו", היא מעניקה לו משאלה והוא בוחר לראות את אמו שמספרת לו שהוא נולד באמצעות קסם.
לאחר מכן ארתור תוקף את אביו ורק זמן קצר לפני שהורג אותו מגיע מרלין ומשכנע אותו שהכל היה שקר אחד גדול.
אך בזה לא תמו הניסיונות לפגיעה בליבו של ארתור.
במהלך חתימת הסכמים בין חמשת המלכים, ארתור מכושף ומתאהב בנסיכה ויויאן ולהפך.
כשאביה של ויויאן מגלה זאת, הוא מנסה להרוג את ארתור שוב ושוב במהלך קרבות.
בעזרת נשיקה מגווניבר (אהבת האמת של ארתור) מרלין מציל את המצב.
מרלין מבטיח לקילגארה שישחרר אותו מכלאו.
לקראת סוף העונה מורגנה נפגשת שוב עם מורדרד ומורגוז חוזרת.
כל אנשי קאמלוט נרדמים בזמן ששבעה פרשים עשויים אבן חודרים לממלכה כדי להרוג את המלך אות'ר.
רק מורגנה נשארת ערה בנוסף לארתור ומרלין שרק הולכים ומתעייפים.
קילגארה אומר למרלין שעליו להשמיד את מקור הכישוף כדי להעיר את כולם - הוא צריך להרוג את מורגנה.
מרלין מרעיל את מורגנה ומורגוז (מתגלה כאחותה של מורגנה) מתחננת לקבל את הנוגדן.
מרלין נותן לה את הנוגדן, היא נעלמת עם מורגנה ואנשי קאמלוט מתעוררים.
בסוף הפרק מרלין הולך אל קילגארה ושובר את השלשלאות שכובלות אותו.
בפרק האחרון לעונה קילגארה זורע הרס בכל רחבי הממלכה.
כדי לעצור אותו יש למצוא את שליט הדרקונים האחרון, בלינור, שהוא גם אביו של מרלין.
ארתור ומרלין פוגשים את בלינור במערה קטנה למרגלות הר ובסופו של דבר הוא מסכים לבוא איתם.
בדרך תוקפים אותם חיילים ובלינור נהרג בעודו אומר למרלין שהכוח של שליטי הדרקונים עובר מאב לבנו רק ברגע המוות במשך 3,000 שנה.
השניים חוזרים לקאמלוט, שם מרלין מתייצב מול קילגארה ומגרש אותו במילים: "אם תתקיף את קאמלוט שוב, אהרוג אותך."
העונה נפתחת בפרק מחולק לשניים שבתחילתו מורגנה חוזרת לקמלוט, לאחר שנה שבה נעלמה.
באותה שנה היא למדה להשתמש בקסם אפל ויחד עם מורגוז היא משתילה צמח דודא מתחת למיטתו של המלך אות'ר.
צמח הדודא גורם לו לראות את אלו שהרג ואות'ר מתחיל לאבד את שפיותו.
מרלין עולה על תוכניתה של מורגנה, אך נלכד ונותר ביער לחסדיהם של עקרבי ענק.
קילגארה מציל את מרלין ברגע האחרון.
בחלק השני של הפרק מרלין מגלה את הצמח ותולש אותו.
בהמשך הפרק צבאו של המלך סנרד מתקיף את קאמלוט, בעוד מורגנה מקימה לתחייה שלדים בתור התקפה מחזית נוספת.
מרלין עוצר את הכישוף שלה וצבאו של סנרד נסוג.
המלך אות'ר מכריז על מורגנה בתור גיבורת המלחמה במקום מרלין.
בפרקים הבאים מרלין משחרר בטעות גובלין שמשתלט על גאיוס וגורם לו לפתח תאווה לזהב.
גאיוס מוכר תרופות יקרות לאנשים בריאים ופותח בסדרת תעלולים כלפי חבריו.
בנוסף לכך הוא גורם למעצרו של מרלין באשמת כישוף, אך מרלין נמלט ולוכד את הגובלין בקופסה.
כמו כן, מרלין וארתור מסתבכים עם שני אנשים בפונדק ובמהלך הריב גוואין עוזר להם.
שני האנשים מצטרפים לטורניר הקרב ומנסים להרוג את ארתור.
גוואין מציל את חייו של ארתור, אך אות'ר מגרש אותו מקאמלוט.
בפרק החמישי מרלין מגיע למערת קריסטלים שבהם רואים את העתיד, ורואה חיזיון של מורגנה רוצחת את המלך אות'ר בפגיון.
אותו יום הוא יום ההולדת של מורגנה וארתור קונה לה את אותו הפגיון שנראה בחיזיון.
כשמורגנה יוצאת מחדרה מרלין גורם לה ליפול במורד המדרגות ומביא אותה לסף מוות.
מרלין מרפא אותה, אך מורגנה שומעת את אות'ר אומר שהיא בתו האמיתית ולכן יש לה זכות לרשת את כס המלכות.
בהמשך העונה גווניבר נחטפת על ידי סנרד ונפגשת עם אחיה, אליאן.
ארתור ומרלין יוצאים להצילה, אך מורגנה מצטרפת אליהם.
כשהם מגיעים למקום, מורגוז מתכוונת להרוג את ארתור; מרלין עוצר בעדה וגוון מחולצת יחד עם אחיה.
לאחר מכן ארתור יוצא למסע כדי להוכיח שהוא מוכן להיות מלך והוא בוחר בהשגת הקלשון של מלך הדייגים.
מורגנה מעניקה לו תליון למזל שמתברר כשואב אנרגיה מהאדם העונד אותו.
מרלין וגוואין יוצאים לעזור לו בסתר.
מרלין לוקח את התליון מארתור וכשהוא מתייצב לבדו מול מלך הדייגים, הוא מקבל את הקלשון שלו ומים מאגם אבלון - "כשהכל ייראה אבוד, זה יראה לך את הדרך" בתמורה לכך שיהרוג אותו.
בפרק התשיעי מרלין פוגש את אליס, ארוסתו לשעבר של גאיוס הנשלטת בידי מנטיקור.
היא משתילה רעל מהמנטיקור בתרופתו של המלך אות'ר ומרלין נשלח להרוג את היצור.
אות'ר נרפא, אך אליס נשלחת למעצר וגאיוס משחרר אותה.
לקראת סוף העונה מורגנה מצליחה להאשים את גווניבר כמי שכישפה את ארתור כך שיתאהב בה.
גוון עומדת להישרף על המוקד, אך מרלין משנה את דמותו לאדם בן 80 ומתוודה שהוא כישף את ארתור.
מרלין עומד להישרף במקום גווניבר ולבסוף מצליח להשתנות בחזרה לדמותו הרגילה שניות ספורות לפני שנתפס.
בפרק האחרון לעונה מורגנה משיגה את גביע החיים (שלכאורה הושמד יחד עם נימואה) ומרכזת בתוכו את דמם של כל חייליו של סנרד.
החיילים הופכים לבני-אלמוות ומתחילים לכבוש את קאמלוט.
מורגנה תופסת את מקומה בתור מלכת קאמלוט.
היא משתדלת לרכוש את אמונם ואהדתם של תושבי הממלכה אך נכשלת שוב ושוב.
בינתיים מרלין, ארתור, גאיוס וחברים נוספים מגיעים למערה במהלך בריחה.
מכל המים מאגם אבלון שמרלין קיבל ממלך הדייגים נשבר ואלו מדריכים אותו ללכת לאגם ולהוציא את החרב שחושלה בידי קילגארה.
בעזרת הדרקון מרלין מגיע לאגם ולוקח את החרב.
לאחר מכן הארבעה חוזרים לקאמלוט ובעוד שארתור ומספר אבירים נוספים הודפים את האל-מתים, מרלין וגאיוס מביסים את מורגוז.
מרלין מפיל את הגביע, הדם נשפך וחייליו של סנרד מתפוצצים כולם.
מורגנה גורמת לחדר לקרוס והיא ומורגוז נעלמות מבין ההריסות.
מרלין לוקח את החרב המיוחדת למעמקי היער ונועץ אותה באבן.
אות'ר נכנס למשבר מאז שגילה על ביתו מורגנה.
אנשי הממלכה מציעים לארתור שימלא את מקומו אך הוא מסרב וממשיך לקוות שאביו יתאושש.
מורגנה קורעת את החוט בין שער החיים למתים, הרוחות משתולות והורגות בקאמלוט.
ארתור ואביריו הולכים לאחות את הקרע כשארתור מתכוון להקריב את עצמו, אך לבסוף לאנסלוט נכנס והקריב את חייו ובכך סגר את הקרע.
לארתור יש יום הולדת והליצן הוא פושע שרוצה להרוג את ארתור.
הליצן שם לו סם משכר ומרדים בתפוח.
ארתור המסומם הולך לדבר עם אביו, ואז נכנס הליצן ומנסה להרוג את ארתור.
אות'ר נלחם עם הליצן והורג אותו, אבל גם הוא נפצע והתחיל לגסוס.
ארתור מציע לרפא אותו באמצעות כישוף.
מרלין שוב משנה את דמותו לזקן בן 80 ומנסה להחיות את אות'ר, אבל מורגנה נתנה לאגראביין - דודו של ארתור - שרשרת שתהפוך את הכישוף ובמקום שאות'ר יחיה הוא ימות.
אות'ר מת וארתור הופך למלכה של קמלוט.
בהמשך הסדרה חברו של גאיוס מספר לו שיש ביצת דרקון בקבר ישן, מרלין שומע את זה ועוזר לו לגנוב את החלק השלישי של המפתח ממהלכה.
חברו של גאיוס בוגד בו ובורח כמו שגאיוס הזהיר אותו, ארתור והאבירים רודפים אחרי חברו של גאיוס לפני שישחרר את הדרקון.
חברו של גאיוס נכנס לקבר כדי לקחת את הביצה אבל הקבר ממולכד והוא מתעלף.
מרלין לוקח את הביצה ומשחרר אותה.
מורגנה מנסה להפריד בין גווניבר לארתור שחלומה לא יתגשם היא מעירה את לאנסלוט מהמתים ושולטת על מוחו כשהוא צריך לגרום לגוון להתאהב בו בחזרה, לכן היא כישפה את גווניבר, ארתור תופס אותם מתנשקים בממלכה והוא מגרש את גווניבר מקאמלוט.
אגראביין עוזר למורגנה וגונב בשבילה את המפות של קאמלוט אותם היא לוקחת לאויבים.
מורגנה כובשת את קאמלוט ומרלין מבריח את ארתור, בדרך הם פוגשים מבריחים שעוזרים להם להימלט תמורת תשלום.
הם בורחים לכפר של אמו של מרלין אך גם לשם מגיע אגראביין, הם מצליחים לברוח בעזרתו של מרלין.
ארתור מתייאש וקיבל על עצמו את זה שכבר לא ימלוך, מרלין מצליח לעודד אותו ואומר לו שיש אגדה שרק הוא יכול להוציא את החרב מהסלע שהמלך הראשון של קאמלוט נעץ בסלע לפני מותו, שזאת בעצם החרב שהדרקון כישף.
התכסיס עובד, וארתור חוזר להאמין בעצמו.
מרלין משנה שוב את דמותו לזקן נכנס ללמלכה ובעזרת כישוף לוקח ממורגנה את כוחותיה.
ארתור ואנשיו חוזרים לקאמלוט וכובשים אותה, ארתור אומר לגווניבר שלא תלך ומציע לה נישואין, ומכתיר אותה כמלכתה של קאמלוט.
מורגנה ברחה ומתה אבל הדרקון הקטן שמרלין הוציא מחייה אותה.
שלוש שנים חלפו מסוף העונה הקודמת.
שנים של תור הזהב של קאמלוט.
מורגנה עדיין מנסה להרוג את ארתור, ומצליחה לגייס את גווניבר לעזור לה.
מרלין מצליח להסיר את הכישוף מעל גווניבר ולהציל אותה ואת ארתור.
מורדרד (שעוד מהעונה הראשונה, ידוע כי יהיה זה שיהרוג את ארתור) מגיע לקאמלוט, וארתור מתחבר אליו.
באחת ממזימותיה הרבות של מורגנה, היא מצליחה לטמון למרלין מלכודת, וכמעט להרוג את ארתור, אך מורדר מציל אותו, והופך להיות אביר.
במהלך העונה מספר פעמים ארתור ניצב בפני ההחלטה להתיר את השימוש בקסם בממלכה.
מרלין נקרע בין רצונו לספר לארתור על היותו מכשף לבין שמירה על חייו של ארתור, מידיה של מורגנה.
לקראת סוף העונה, אהובתו של מורדר מנסה להרוג את ארתור, ולו אין ברירה אלא להוציא אותה להורג.
הדבר דוחף את מורדר להצטרף לכוחותיה של מורגנה.
באמצעות הדרקון שלה, היא מחשלת עבורו חרב, ובה הוא דוקר את ארתור.
ארתור מצליח להרוג אותו אך פציעתו קטלנית.
מרלין מגלה לארתור על כך שהוא מכשף, ומנסה להביא את ארתור לאגם כדי לרפא אותו.
מורגנה מנסה לעצור בעדם, ומרלין הורג אותה.
מרלין לא מצליח להביא את ארתור לאגם בזמן וארתור מת בזרועותיו.
הדרקון הגדול מספר למרלין כי ביצע את משימתו, וכי המלך עוד ישוב בזמן שבו יזדקקו לו.
מרלין (קולין מורגן): הפרוטגוניסט של הסדרה.
מרלין הוא קוסם צעיר, עצלן ומפוזר המנסה להסתיר את כוחותיו הקסומים ומיועד להפוך לקוסם האדיר ביותר בעולם.
למרות הניגודים וההבדלים בין השניים, מרלין הוא חברו הטוב של ארתור.
הוא גר יחד עם גאיוס, חבר של הונית' אימו ומשמש כמשרתו של ארתור.
ארתור פנדרגון (בראדלי ג'יימס): ארתור הוא יורש העצר של קמלוט.
הוא טיפוס שחצן, מתנשא ופזיז עקב היותו נסיך ויורש עצר לקמלוט אך עם זאת טוב-לב ואמיץ.
בזכות מרלין וגוון רואים איך ארתור משתנה ומתחיל להפוך להיות בוגר, עדין והוגן יותר.
מרלין חייב להגן עליו על מנת שהם יוחלו יחדיו להגשים את ייעודם (ארתור כמלך העתידי והאגדי של קמלוט ומרלין כיועצו).
גְווִינֶבִיר (אנג'ל קולבי): המוכרת יותר בשם החיבה גוון.
היא המשרתת של מורגנה, היא בדרך כלל לא אהבה את ארתור אך היא למדה לאהוב אותו ובינה לבין ארתור מתפתחים יחסים אינטימיים.
אות'ר פנדרגון (אנתוני הד): אביו של ארתור ומלכה של קמלוט.
מתואר כאיש חסר רחמים ולפעמים אף אכזרי.
אות'ר שונא את כל צורותיו של הקסם והכישוף ופועל להשמדתו.
גאיוס (ריצ'רד וילסון): רופא החצר של קמלוט.
גאיוס הוא אחד מן הבודדים היודעים את סוד כוחותיו של מרלין.
גאיוס בעצמו היה מכשף, רואה במרלין כ"בן שמעולם לא היה לו".
הוא תמיד שומר על מרלין ודואג לו.
מורגנה (קייטי מקגראת'): בת חסותו של המלך אות'ר ובתו של חברו הטוב ביותר שנפטר.
מורגנה היא חברה טובה של המשרתת שלה, גוון, זאת למרות הבדלי המעמדות ביניהן.
היא גודלה בידי אות'ר באמונה שקסמים זה רע ושאלה שעוסקים בקסמים הם אנשים רעים שעליהם למות.
במהלך הסדרה, מורגנה מתוודעת לכך שלה בעצמה יש כוחות קסומים ושהיא מסוגלת לחזות את העתיד בחלומותיה.
בעודה מגלה את עצמה מחדש, היא התחילה לפקפק באמונותיו של אות'ר ובמשטר שהוא מנהיג.
היא קשרה נגדו קשר מספר פעמים במהלך שתי העונות הראשונות, אך נכשלה.
בסוף העונה השנייה, היא פגשה את אחותה למחצה מצד אביה, מורגוז, ששכנעה אותה סופית לבגוד באות'ר ולהפיל את ממלכתו.
אף על פי שלא הצליחו להפיל את אות'ר, מלמדת מורגוז את מורגנה קסמים אפלים, בהם היא משתמשת בשאר העונות כדי לנסות לכבוש את כס המלכות של קמלוט, ולהשמיד את אות'ר, ארתור וכל תומכיהם.
בזכות כוחותיה הופכת מורגנה לכוהנת של הדת הישנה.
לבסוף מורגנה מתה על ידי מרלין אך בדרך גרמה לאובדן של ארתור.
קילגארה (קולו של ג'ון הארט) (קבוע בעונה ראשונה ובשנייה): מוכר יותר בשם הדרקון האדיר.
הדרקון האדיר הוא הדרקון האחרון שנשאר מבני מינו, הכלוא במרתפים של קמלוט.
גם הוא בין הבודדים שיודעים את סודו של מרלין, שמרבה להיעזר בו ולהיועץ בו בשעת מצוקה.
המניעים של הדרקון האדיר לא ברורים, חוץ משאיפתו להשתחרר משביו.
בתחילת העונה השנייה, הדרקון משביע את מרלין שבסופו של דבר הוא ישוחרר, ובסוף העונה מרלין מקיים את הבטחתו ומשחרר את הדרקון.
בסוף העונה, הדרקון סוף סוף נוקם את נקמתו באות'ר ובקמלוט והורס לגמרי את הממלכה.
רק מרלין, עם כוחותיו האדירים, מצליח להביס את הדרקון.
כשמרלין הביס אותו, הדרקון הביע חרטה על מעשיו ומרלין גירש אותו מקמלוט.
הדרקון הביע את רצונו שדרכו תיפגש עם זו של מרלין מתישהו בעתיד ועזב.
חוזר בעונה השלישית להופעות אורח.
נימואה (מישל ראיין) (עונה ראשונה): מכשפה רבת עוצמה.
הייתה בעבר מקורבת למשפחת המלוכה.
כאשר איגריין, אשתו של המלך אות'ר, לא הצליחה להיכנס להיריון, אות'ר שכר את שירותיה כדי שתוכל לגרום לאיגריין להיכנס להיריון.
אך כאשר היא ילדה את ארתור, היא מתה במקום.
אות'ר האשים את נימואה ומאז אות'ר הכריז מלחמה נגד כישוף ונימואה הפכה לאויבת גדולה.
בפרק האחרון של העונה הראשונה, מרלין הביס את נימואה בקרב אחרון לאחר שבמהלך כל העונה היא רדפה אותו ואת משפחת המלוכה.
לנסלוט (סנטיאגו קבררה): אדם ישר ואמיץ אשר היה מאוהב בגוון, המשרתת של מורגנה.
בעונה הראשונה, הוא הציל את חייו של מרלין כאשר זה טייל מחוץ לקמלוט, וכדי לגמול לו מרלין רצה להכיר אותו למלך ושהוא יהפוך אותו לאביר.
אך ע"פ חוקי הממלכה, אבירים יכולים להגיע ממשפחות מיוחסות בלבד ולנסלוט הוא לא אחד כזה, אז מרלין זייף את מסמכיו.
בסופו של דבר המלך אות'ר עלה על העניין, אך כאשר הציל לנסלוט גם את חייו, החליט לתת לו להישאר אביר.
בעונה השנייה, הוא חילץ את גוון מצינוק של אדם אשר רדף אחר מורגנה וחשב אותה למורגנה.
מערכת היחסים ביניהם התלהטה וארתור קינא.
בסופו של דבר, לנסלוט לא התערב בין יחסיהם והשאיר את שניהם לחיות את חייהם ביחד.
מורדרד (אייסה באטרפילד): דרואיד צעיר.
הגיע לקמלוט עם אביו במטרה לקנות אוכל, אך אנשיו של אות'ר תפסו אותם.
מרלין מצא אותו ופנה למורגנה וגוון לעזרה.
הם החביאו אותו בחדרה של מורגנה.
יום לאחר מכן, אביו הוצא להורג.
הדרקון הזהיר את מרלין שלא להשאיר את מורדרד בטוח ולתת לו למות, כיוון שאם הוא יחיה, הוא יביא לנפילתו של ארתור כאשר זה יהיה למלך.
מרלין החליט להמרות את פיו ובעזרתם של ארתור, מורגנה וגוון, מורדרד הוברח אל מחוץ לקמלוט.
במהלך שהותו אצל מורגנה, נראה שבינו ובין מורגנה מתפתח קשר חזק ועמוק.
בעונה השנייה, מורגנה התחילה להתוודע יותר אל כוחות הקסם שלה והחליטה ללכת לחפש עזרה אצל הדרואידים.
במחנה של הדרואידים, היא פגשה בשנית את מורדרד.
אות'ר, שהיה בטוח שמורגנה נחטפה, שלח אנשים לחפש אותה והם הגיעו למחנה הדרואידים.
מורגנה נמצאה אך מורדרד ברח.
כמה חודשים לאחר מכן, מורדרד הגיע לקמלוט ושכנע את מורגנה לגנוב קריסטל קסום ולהעביר אותו לידי הדרואידים.
מרלין החליט סוף סוף להקשיב לדרקון ולהרוג את מורדרד, אך ניסיון ההתנקשות שלו נכשל.
מורדרד אמר למרלין ש"הוא בחיים לא ישכח לו את זה" וברח.
מסיבה כלשהי, הוא תמיד קרא למרלין בשם "אמריס".
מורגוז (אמיליה פוקס) (עונה שנייה ושלישית): מכשפה עוצמתית ואחותה למחצה של מורגנה.
כשרק נולדה, בדיוק החל "הטיהור הגדול", הקרב הגדול בין המלך אות'ר ואנשיו לבין הדרואידים וכל המכשפים למיניהם.
בעוד שמורגנה אומצה על ידי אות'ר, מורגוז הוברחה אל מחוץ לקמלוט על ידי גאיוס כדי שתגודל על ידי מכשפות, שלימדו אותה קסמים עוצמתיים.
כשחזרה לקמלוט שנים מאוחר יותר, היא אתגרה את ארתור לדו-קרב ואף ניצחה אותו, אך הבטיחה לחוס על חייו אם יבוא עמה למקום לא ידוע ויקבל את האתגר שלה.
כשהגיע לטירתה, מורגוז ביקשה ממנו להניח את ראשו על בול עץ בעודה מחזיקה בגרזן.
מטרתה של מורגוז הייתה לבדוק אם ארתור הוא באמת איש של מילה.
כאשר היא הבינה שכן, היא נתנה לו להגשים משאלה אחת.
ארתור ביקש לראות את אמו, איגריין, וכך היא עשתה.
איגריין גילתה לו על הברית בין אות'ר ונימואה ובמה הייתה כרוכה לידתו, מה שגרם לו כמעט לרצוח את אביו.
מרלין שכנע את ארתור שאיגריין לא באמת הייתה שם ושהייתה זו מורגוז שדיברה דרכה, למרות שהוא ידע שזה לא נכון.
ארתור השתכנע וכשמורגוז ראתה שארתור ואות'ר מסתדרים, היא הבינה שתוכניתה לסכסך ביניהם נכשלה.
כמה זמן לאחר מכן, היא יצרה קשר עם אחותה, מורגנה, ושאלה אותה אם היא מוכנה להביא לנפילתו של אות'ר.
מורגנה, שכבר החלה לפקפק במשטר של אות'ר, הסכימה.
לאחר מכן, היא החייתה את "האבירים של מהדיר", אבירים רבי עוצמה, ושלחה אותם לקמלוט.
כולם בקמלוט נרדמו חוץ ממורגנה (שמורגוז הטילה עליה כישוף), ארתור ומרלין (שהיו מחוץ לעיר כשכולם נרדמו).
מרלין הלך להתייעץ עם הדרקון, וזה אמר לו שהכישוף מתרכז במורגנה, ועל מנת שכולם יתעוררו והאבירים יובסו, עליו להרוג את מורגנה.
בלית ברירה, מרלין הרעיל את מורגנה.
מורגוז המזועזעת הפצירה במרלין שייתן לה את הנוגדן.
מרלין עשה כך, ומורגוז ומורגנה נעלמו כלא היו.
השתיים חוזרות לקמלוט, וממשיכות לנסות להפיל את ממלכה.
מורגוז ממשיכה ללמד את מורגנה, ובסוף העונה השלישית מצליחה לכבוש את הממלכה, עם צבא אלמותי.
מרלין מצליח להביס אותה, ואת הצבא שלה.
מורגוז נפצעת וגוססת, אך מבקשת ממורגנה לנצל את מותה לפתוח את שערי המוות בתחילת העונה הרביעית.
מותה של מורגוז משחרר את רוחות המתים (לנסלוט מקריב את עצמו לסגור את קרע בין העולמות ולהציל את כולם).
אית'וסה - דרקון לבן הנולד על ידי מרלין אדון הדרקונים.
קילגארה מפציר במרלין להוליד אותו כדי שהוא לא יהיה היחיד מסוגו.
כשהוא נולד, קילגארה אומר למרלין שהדרקון הלבן מבשר טובות לאלביון ולממלכה שארתור ומרלין יבנו ביחד.
במשך הפרקים מורגנה נפצעת ואית'וסה מרפא אותה.
מאז מורגנה התאהבה ביצור היפיפה, ודואגת שיהיה בקרבתה כל הזמן.
למשך שנתיים מלך אחד תפס את מורגנה באיום על חייו של הדרקון שאהבה שאותו תפס גם כן.
המלך שם את מורגנה ואית'וסה בבור, וכשאית'וסה החל לגדול, הבור החל להיות קטן מאוד בשבילו.
ועל כן הוא התעוות מאוד.
כשמרלין בשפת הדרקונים מצווה עליו, הוא מקשיב לו, אך את מורגנה שדאגה לו ואהבה אותו, הוא אוהב, ומקשיב לה, ונמצא תמיד בקרבתה.
מרלי בת' מטלין היא שחקנית קולנוע וסופרת אמריקאית-יהודייה חירשת.
בגיל 21 הוענק לה פרס אוסקר לשחקנית הטובה ביותר לשנת 1986 על תפקידה בסרט "ילדים חורגים לאלוהים", ובכך הייתה לשחקנית הצעירה ביותר בהיסטוריה שזכתה בפרס.
כמו כן, מטלין זכתה בפרס גלובוס הזהב והייתה מועמדת לארבעה פרסי אמי.
מטלין נולדה בעיירת הפרברים מורטון גרוב הסמוכה לשיקגו שבמדינת אילינוי למשפחה ממוצא יהודי.
הוריה הם ליבי (לבית האמר) ודונלד מטלין.
יש לה שני אחים גדולים, אריק ומארק.
בגיל 18 חודשים היא איבדה 80 אחוזים משמיעתה באוזן שמאל ובאופן מלא את שמיעתה באוזן ימין.
מטלין למדה ב"תיכון הארסיי" ולאחר מכן ב"מכללת הארפר".
מטלין למדה משחק ב"מרכז הבינלאומי לאומנויות לחרשים", ארגון בינלאומי שעובד בעיקר במדינת אילינוי בהתנדבות כדי לעזור ולפתח כישורים של ילדים כבדי שמיעה.
ב-1987 קיבלה מטלין תואר דוקטור לשם כבוד ממכללת גלאודט.
לדבריה, הייתה מכורה לסמים מגיל 13 עד 21.
מטלין הופיעה לראשונה על במה בגיל שבע בתפקיד דורותי בהצגת הילדים "הקוסם מארץ עוץ".
מטלין התגלתה באחת מהופעותיה על ידי המפיק היהודי אמריקאי הנרי וינקלר ששיבץ אותה ב-1986 בדרמה "ילדים חורגים לאלוהים", סרט המבוסס על מחזה בעל שם זהה.
בסרט היא מגלמת את דמותה של שרה נורמן, אישה צעירה כבדת שמיעה יפהפייה ובעייתית הלומדת בבית ספר יוקרתי לחרשים.
המורה החדש שלה ג'יימס (ויליאם הרט), משתמש בשיטות לימוד בלתי רגילות כדי להתקרב אל תלמידיו במישור האישי, ונוחל בכך הצלחה רבה.
רק תלמידה אחת, שרה מסרבת להיפתח אליו ומעדיפה להישאר סגורה בשקט המוחלט שלה.
ג'יימס, שמוקסם מיופייה ומהתנהלותה של שרה, שם לעצמו כמטרה להגיע לליבה.
על תפקיד הבכורה שלה זכתה מטלין בפרס אוסקר לשחקנית הטובה ביותר והפכה לאחת ממספר שחקניות מצומצם שזכו בפרס על הופעת הבכורה שלהן, מטלין הפכה בגיל 21 לשחקנית הצעירה ביותר בהיסטוריה שקיבלה את הפרס היוקרתי.
על תפקידה קיבלה מטלין גם את פרס גלובוס הזהב.
לאחר ההצלחה הקולנועית הופיעה מטלין בהופעות אורח בסדרות הטלוויזיה "סיינפלד", "עקרות בית נואשות" ו"סודות העיר" וכן בסדרת הטלוויזיה "Reasonable Doubts" בה הופיעה מטלין במשך שתי עונות בתפקיד ראשי ב-45 פרקים.
בשנת 2000 שיחקה מטלין בפרק בסדרת הדרמה "הפרקליטים" ובסדרה "הבית הלבן" בה שיחקה ב-17 פרקים.
ב-2004 וב-2005 הופיעה בשני פרקים בסדרה "חוק וסדר: מדור מיוחד"; תפקיד אשר הקנה לה מועמדות רביעית לפרס אמי.
בשנת 2007 הצטרפה מטלין כשחקנית ראשית לעונה הרביעית של סדרת הדרמה "ישנן בנות" וגילמה את דמותה של ג'ודי לרנר, פסלת לסבית כבדת שמיעה; מטלין המשיכה לשחק גם בשתי עונותיה הבאות של הסדרה.
בשנת 2008 התמודדה בעונה השישית של תוכנית המציאות "רוקדים עם כוכבים", והייתה למודחת השישית.
בין השנים 2011–2017 היא שיחקה בתפקיד חוזר סדרה "הוחלפו בלידתן" ברשת Freeform.
בשנת 2018 הצטרפה כדמות ראשית לעונה השלישית והאחרונה של מותחן הריגול "קוונטיקו" ברשת ABC; היא גילמה את ג'וסלין טרנר, סוכנת FBI לשעבר שהקריירה שלה ירדה מהפסים לאחר שהפכה לחירשת ממטען חבלה.
בשנת 2021 הופיעה מטלין בסרטה זוכה פרס אוסקר לסרט הטוב ביותר של שאן הדר "CODA" סרט דרמה-קומי אמריקאי העוקב אחר נערה מתבגרת שומעת שהיא ילדה של מבוגרים חירשים (בקיצור: CODA).
בסרט מככבת אמיליה ג'ונס בתור הילדה השומעת, עם מטלין וטרוי קוטסור כהוריה החירשים; התפקיד זיכה אותה ואת שאב חברי הקאסט בפרס גילדת שחקני המסך לאנסמבל הטוב ביותר.
ב-29 באוגוסט 1993 נישאה מטלין לשוטר משטרת ברבנק קווין גרנדלסקי אותו הכירה על סט צילומי הסדרה "Reasonable Doubts", החתונה נערכה בביתו של השחקן הנרי וינקלר.
בשנת 2002 פרסמה מטלין ספר בשם "ילד חירש עובר" המבוסס בעיקרו על ילדותה.
ב-6 במאי 2009 היא קיבלה כוכב בשדרת הכוכבים של הוליווד עבור תרומתה לתעשיית הקולנוע.
ביוני 2017 הגיעה מטלין לישראל כדי לקבל פרס מקרן משפחת רודרמן בסך 100,000 דולר על פועלה לשילוב וקידום אנשים עם מוגבלויות בהוליווד, והתארחה גם באוניברסיטה העברית בירושלים.
יום לאחר מכן התארחה במפגש שערכה לה קהילת החירשים בישראל בסינמטק תל אביב.
ב-22 ביוני 2022 נבחרה מטלין לראשונה לכהן בחבר הנאמנים של האקדמיה האמריקאית לקולנוע, כאחת משלושת נאמני ענף שחקנים של גוף זה.
+שנהסדרהתפקידהערות1989Bridge to Silenceפגי לורנססרט טלוויזיה של CBS1991 - 1993Reasonable Doubtsטס קאופמןתפקיד ראשי (2 עונות); 44 פרקים
מועמדת פרס גלובוס הזהב לשחקנית הטובה ביותר בסדרת דרמה (1992-1991)1993סיינפלדלורהפרק: "The Lip Reader"
מועמדת פרס אמי לשחקנית אורחת מצטיינת בסדרה קומית (1994)1993 - 1996סודות העירלורי ביי13 פרקים
גם מפיקה בפועלChicken Soup for the Soulמורהפרק: "The Perfect Dog"המשפט של איימיאלייזה ספירספרק: "An Impartial Bias"2000 - 2006הבית הלבןג'ואי לוקאס17 פרקים2000הפרקליטיםסאלי ברגפרק: "Life Sentence"
מועמדת פרס אמי לשחקנית אורחת מצטיינת בסדרת דרמה (2000)2001Gideon's Crossingלינדזי וורןפרק: "Orphans"Kiss My Actקייסיסרט טלוויזיה של ABC2002 - 2003הרמזים של בלוספרנית2 פרקים2003המחלקהאן פולטוןפרק: "Testimonial"Eddie's Million Dollar Cook-Offסרט מקורי של ערוץ דיסני
מפיקה בפועל2004אני איתהעצמהפרק: "Winners & Losers & Whiners & Boozers: Part 1"2004 - 2005חוק וסדר: מדור מיוחדד"ר איימי סולוואי2 פרקים
Grissoms"2011 - 2017הוחלפו בלידתןמלודי בלדסו46 פרקים2012 - 2021איש משפחהסטלהדיבוב; 7 פרקים2014Gleeעצמהפרק: "City of Angels"קוסמוס: מסע לחללאנני ג'אמפ קאנוןפרק: "Sisters of the Sun"2016קוד בלאקקטי ביירןפרק: "Ave Maria"2017 - 2019הקוסמיםהארייט8 פרקים2018קוונטיקוג'וסלין טרנרתפקיד ראשי (עונה 3); 13 פרקיםGoneמיס פינליפרק: "Romans"2018 - 2019This Closeאנני4 פרקים2019Limetownדיידרה וולס3 פרקים2023נאשמיםבמאית פרק: "Ava's Story"
מרלון דייוויד ג'קסון הוא זמר, כותב שירים, רקדן אמריקאי, לשעבר חבר ב"חמישיית הג'קסונים", ואחיהם הגדול של כוכבי הפופ מייקל ג'קסון וג'נט ג'קסון.
נולד בגארי שבאינדיאנה, השביעי מעשרת ילדיהם של ג'וזף וקתרין ג'קסון.
אחיו התאום, ברנדון, נפטר 24 שעות לאחר לידתו.
משפחת ג'קסון השתייכה באותה העת למעמד הבינוני-נמוך כאשר האם, קתרין, השתייכה לזרם עדי יהוה וגידלה את ילדיה על פיה.
האב, ג'וזף, היה פועל בבית חרושת לפלדה, שהופיע לעיתים עם להקת הרית'ם אנד בלוז "The Falcons".
ג'ו גידל את ילדיו באופן קשוח ושתלטני ונהג להתעלל בהם פיזית ונפשית באמצעות מכות וכינויי גנאי.
בשנת 1962, כשמרלון היה עוד ילד קטן, אחיו הגדולים ג'קי, טיטו וג'רמיין הקימו להקה עם שניים משכניהם מילפורד הייט וריינוד ג'ונס, "The Jackson Brothers".
בשנת 1963 הצטרפו מרלון ואחיו הקטן מייקל ללהקה, לאחר שכבר אז הפגינו יכולות שירה וריקוד.
בתחילה הופיעו כמנגנים בכלי הקשה.
בשנים הראשונות של הלהקה נאמר כי מרלון מתקשה לשיר ולרקוד בו-זמנית.
למרות זאת הוא התאמן בהתמדה והיה לזמר, כותב שירים, מפיק ורקדן.
מייקל ג'קסון כתב בספרו "הליכת ירח" על מרלון: "מרלון הוא ועדיין אחד האנשים הכי נחושים שאי-פעם הכרתי.
הוא גם בדחן אמיתי וקונדס.
הוא רגיל להיות זה שתמיד מסתבך בימים ההם כי היה שוכח צעד בריקוד או שורה בשיר, אבל זה כבר שייך לעבר הרחוק".
בזמן שאחיו מייקל וג'רמיין היו האטרקציה המרכזית בלהקה, כל חמשת האחים שרו כקולות ראשיים בשירים שונים.
הוא שר יותר קטעי שירה באלבום G.I.T.:Get It Together שיצא ב-1973, במיוחד בדקות האחרונות של השיר "Mama I Gotta Brand New Thing-Don't Say No".
לאחר מחלוקת של הלהקה עם מוטאון מכיוון שרצתה חופש יצירתיות לשירת שירים משלה, נפרדה הלהקה ממוטאון ועברה לחברת התקליטים קולומביה רקורדס שאפשרה ללהקה לשיר את השירים שהאחים כתבו.
בבכורה של הלהקה בחברת התקליטים החדשה מרלון שר קטעים מרכזיים בשירים "Strength of a Man" ו"Man of War".
שהחזירו את הלהקה לפסגת הפופ היו "Destiny" ו"Triumph".
בסוף האלבום "Triumph" שר מרלון ביחד עם אחיו בשיר
חזרתו של ג'רמיין ללהקה ב-1983 לאחר מופע משותף של כל האחים לכבוד יום השנה ה-25 להקמת מוטאון הודיע ג'רמיין בהפתעה כי הוא חוזר ללהקה, מה שהוביל לסיבוב הופעות ולאלבום חדש שהוציאה הלהקה בשם "Victory", לאלבום זה מרלון כתב, הפיק, ושר את השיר הסולו הראשון שלו "Body".
בקליפ של השיר רואים את מרלון רוכב על אופנוע ומוביל חבורת רקדנים.
למרות ההצלחה של סיבוב ההופעות והאלבום, בעיות מוניטריות ושמועות בקשר לאגו של האחים הובילו לקריסה של הג'קסונים כקבוצה.
מייקל הודיע כי לאחר סיבוב ההופעות הוא פורש מהלהקה בזמן שמרלון הודיע בתדהמה למשפחתו שנה אחרי פרישתו של מייקל כי הוא עוזב גם כן את הלהקה.
זה השאיר את הג'קסונים בהרכב חסר אם ג'קי, טיטו, ג'רמיין ורנדי שהוציאו אלבום בשם "2300 Jackson Street", למרות זאת מייקל ומרלון משתתפים בכמה שירים מתוך האלבום, האלבום לא זכה להצלחה גדולה.
ב-1987, מרלון הוציא אלבום סולו ראשון בשם "Baby Tonight", אלבום שהוא כתב, והפיק בעצמו.
השיר מהאלבום "Don't Go" זכה במקום השני במצעד הרית'ם אנד בלוז, בנוסף מרלון ביצע את השיר בתוכנית האירוח "The Late Show" באירוחו של ארסניו הול.
"תמיד רציתי להוציא אלבום סולו ותמיד רציתי קריירת סולו.
אני מרגיש שלאלוהים יש זמן לכולם ואני חושב שעכשיו זה הזמן שלי"
לעומת אחיו, אחרי שהוציא אלבום סולו, מרלון עזב את עולם הבידור, והתחיל לעבוד כסוכן ב"Southern California".
הוא גם הפך לחלק מ"Black Family Channel", רשת כבלים שנועדה להביא תוכניות ידידותיות-משפחתיות, לקהילת האפרו-אמריקאים.
מרלון הצטרף לאחיו על הבמה כאשר "חמישיית הג'קסונים" נכנסו להיכל התהילה של הרוק אנד רול ב-1997. ב-2001 הוא וכל אחיו הופיעו באירוע שנועד לחגוג את שלושים שנות קריירת הסולו של מייקל ג'קסון, מופע שנערך ב"מדיסון סקוור גארדן".
הוא ואחיו הם עכשיו המפיקים של התוכנית
מרלון נולד בגארי, אינדיאנה לג'וזף וקתרינה ג'קסון כילד השישי למשפחת ג'קסון.
אחיו התאום של מרלון נפטר 24 שעות לאחר שנולד.
מרלון ואחיו התאום נולדו מספר שבועות לפני מועד הלידה הצפוי.
מרלון נשוי לקרול אן פארקר ולהם שלושה ילדים: ולנסיה (נולדה ב-19 בנובמבר 1976), בריטני (נולדה ב-1978) ומרלון דייוויד ג'וניור (נולד ב-23 בספטמבר 1981).
למרלון שלושה נכדים נח (נולד ב-19 באוגוסט 2006) לוולנסיה ג'קסון, סופיה (נולדה ב-13 בנובמבר 2007) לוולנסיה ג'קסון, ופניקס (נולד ב-27 ביולי 2010) לבריטני ג'קסון.
מרלון ורבי אחותו הם הג'קסונים היחידים שלא התגרשו.
ב-7 ביולי 2009, מרלון ומשפחתו נאמו את ההספד האחרון בטקס הלוויה שנועד למייקל, בהספד הם טענו כי מייקל היה "הנשמה" של המשפחה.
בבכי רב אמר מרלון: "אולי עכשיו מייקל, הם יעזבו אותך בשקט" הוא הוסיף ואמר: "אשמח שתביא לאח שלנו, אח תאום שלי, ברנדון, חיבוק ממני" מרלון נלחם בדמעות ואמר: "אני אוהב אותך מייקל ואני מתגעגע אליך".
ויינס הוא שחקן, קומיקאי, תסריטאי ומפיק קולנוע אמריקאי.
התפרסם בתור שורטי בפרודיות האימה "מת לצעוק ו"מת לצעוק 2" וגם בסרטים "רקוויאם לחלום" ו"ג'י.
ויינס נולד בברוקלין, ניו יורק,, בנם של אלווירה אלת'יה (גרין), עקרת בית ועובדת סוציאלית, והאוול סטאוטן ויינס, מנהל סופרמרקט.
הוא גדל בעם משפחתו בפרויקט הדיור ציבורי של רוברט פולטון בשכונת צ'לסי במנהטן.
משפחתו היו מזרם עדי יהוה הוא הצעיר מבין עשרה אחים, דוויין , דיידרה, דיימון , קים , אלווירה אלת'יה, נדיה איווט, דבון שנטה "ווני" ושון .
הוא למד בתיכון לאמנויות פיורלו לה גוארדיה במנהטן, ניו יורק.
לאחר שסיים את לימודיו בתיכון, הוא למד באוניברסיטת הווארד בוושינגטון די.
סי., אך נשר לאחר שנתיים.
התחיל את הקריירה שלו בקומדיות של אחיו קינן ודיימון "אני אתפוס אותך פראייר" ו"רוצה את כל הקופה".
בתחילת דרכו שיחק ויינסלצידו של הראפר טופאק שאקור בדרמת הכדורסל "מעל החישוק".
ב-1996 כתב ויינס ביחד עם אחיו את הפרודיה "נודניק בלי הפסקה" והופיע בתור לוק דוג סוחר סמים צעיר ובן דודו של גיבור הסרט אשטריי.
ב-1998 הופיע בקומדיה "ללא הגיון" בתור תלמיד המכללה חסר האמצעים דאריל.
לאורך כל שנות ה-90 שיחק בסדרת המערכונים שיצרו קינן ודאמון ויינס " צבעים חיים" ויצר ביחד עם אחיו שון ויינס את קומדיית המצבים "האחים ויינס", בה כיכב בחמש עונות הסדרה בתפקיד הראשי לצידו של שון.
בשנת 2000 התפרסם בעולם בזכות פרודיית האימה המצליחה "מת לצעוק" אותה הפיק וכתב ביחד עם שון ויינס.
בסרט הופיע בתפקיד שורטי, אחיה של ברנדה (רג'ינה הול).
שיחק באותה שנה מוצלחת גם בסרטו של דארן ארונופסקי "רקוויאם לחלום" בתור טיירון המנסה לסחור בסמים ביחד עם חברו הארי גולדפארב (ג'ארד לטו) ומסתבך עם החוק ובעיבוד הקולנועי למשחק הווידאו הפופולרי "מבוכים ודרקונים" בתור הגנב סנייל.
ב-2001 כתב הפיק וחזר לתפקיד שורטי בסרט "מת לצעוק 2".
ב-2004 יצר ביחד עם משפחתו את הקומדיה "לבנבנות" ושיחק ביחד עם אחיו בתפקיד סוכן ה אפ.
איי מרקוס קופלנד שמתחפש לצורך עבודתו לבחורה לבנה.
בנוסף הופיע בקומדיית הפשע של האחים כהן "לחסל את הליידי" בתור השודד גווין מק'סם.
ב-2006 הפיק וכתב ויינס ביחד עם משפחתו את הקומדיה "איש קטן" ושיחק בתפקיד קלווין סימס, גנב גמד המתחזה לתינוק.
ב-2007 השתתף בקומדיה של אדי מרפי "נורביט".
ג'ו כוח המחץ", בסרט גילם את ריפקורד חייל מארינס המצטרף ביחד עם חברו ליחידה דיוק (צ'נינג טייטום) ליחידת הקומנדו הבינלאומית "כח המחץ".
כמו כן הוציאו ויינס ואחיו את סרטם השישי לאקרנים "מת לרקוד", בו שיחק בתפקיד קטן לצד אחייניו.
בשנת 2017 שיחק בתפקיד ראשי בסרט הקומדיה "עירום" לצידה של רג'ינה הול.
ויינס היה במערכת יחסים ארוכת טווח עם אנג'לה זאקרי משנת 1992 עד 2013. הם מעולם לא היו נשואים, ולמרות שפעם התייחס לזאקרי כ"אשתו לשעבר", ויינס ציין ב-2021 שהוא מעולם לא היה נשוי.
יש להם שני ילדים: אמאי זאקרי ויינס (ילידת 24 במאי 2000) ושון האוול ויינס (יליד 3 בפברואר 2002).
ויינס היה חבר קרוב של הראפר טופאק שאקור עד מותו ב-1996. הוא גם חבר ותיק של השחקן עומאר אפס.
שנהסרטתפקידהערות1988אני אתפוס אותך פראיירהולך רגל1992רוצה את כל הקופהסיימור סטיוארט1994מעל החישוקבוגלו1996נודניק בלי הפסקהלוק דוגגם תסריטאי1997השחקן השישיקני טיילר1998ללא הגיוןדריל וית'רספון2000רקוויאם לחלוםטיירון סי.
לאבמת לצעוקשורטי מיקסגם תסריטאימבוכים ודרקוניםסניילס2001מת לצעוק 2שורטי מיקסגם תסריטאי2004לחסל את הליידיגאווין מק'סאםלבנבנותמרקוס אנתוני קופלנד השניגם תסריטאי ומפיק2006איש קטןקלווין סימסגם תסריטאי ומפיק2007נורביטבאסטר פרקין2009מת לרקודמיסטר מודיגם תסריטאי ומפיקג'י.
ג'ו כוח המחץוולאס וימס / ריפקורד 2010מרמדיוקת'אנדר2013הבית הרדוףמלקולם ג'ונסוןגם תסריטאי ומפיקעצבניות אשלוי2014הבית הרדוף 2מלקולם ג'ונסוןגם תסריטאי ומפיק2016חמישים גוונים של שחורכריסטיאן בלאקגם תסריטאי ומפיק2017עירוםרוב אנדרסוןגם תסריטאי2019שישייהאלן / ראסל / אית'ן / פיט
לינט / דון / ג'ספרגם תסריטאי ומפיק2020און דה רוקסדין2021ריספקטטד וייט 2022קללת ברידג' הולוהווארד גורדוןגם מפיק2023איירג'ורג' רייבלינג 2025Himקונור דיין
שנהסדרהתפקידהערות1992–1993בצבעים חיים דמויות שונות20 פרקים1995–1999The Wayans Bros.מרלון ויינסתפקיד ראשי (5 עונות); 101 פרקים1996The Parent 'Hoodעצמופרק: "Ode to Billy Shankbreath"Mr.
גם יוצר וומפיק בפועל2022בל איירלופרק: "Where To?"2022 - הווהOh Hell No!
with Marlon Wayansמנחהסדרת רשת בפייסבוק2023צ'אקיריילנד טיילרעונה שלישיתGod Loves Meעצמוספיישל סטנדאפ של HBO Max
מרלון ג'ונתן דה חסוס פאבון (בספרדית: Marlon Jonathan de Jesús Pavón; נולד ב-4 בספטמבר 1991) הוא כדורגלן אקוודורי המשחק בעמדת החלוץ בקבוצת "אל נסיונל".
דה חסוס התחיל את הקריירה שלו במועדון אל נסיונל מאקוודור ובמהלך שנותיו בקבוצה הושאל לקבוצת ריבר פלייט הארגנטינאית וכן לגרמיו הברזילאית לתקופה של כשלושה חודשים.
בשנת 2011 עבר לקבוצת דפורטיבו קיטו, וממנה הושאל למכבי חיפה בתחילת עונת , ובינואר 2012 עבר לקבוצה האקוודורית אמלק.
בספטמבר 2013 עבר לקבוצת מונטריי מליגת העל המקסיקנית.
בשנים 2008–2011 הוא היה בסגל נבחרת אקוודור בכדורגל לנועד עד גיל 20. דה חסוס שיחק מספר פעמים בנבחרת אקוודור החל מ-2010.
מרלה לין סוקולוף היא שחקנית וזמרת אמריקאית-יהודייה.
מוכרת בעיקר בזכות תפקידה בתור לוסי האטצ'ר בסדרת הדרמה המשפטית "הפרקליטים" (2004-1998) ובקומדיות "אחי איפה האוטו שלי" (2000), "הורמונים בפעולה" (2001) ו"אהבה מהצד" (2004).
סוקולוף נולדה בסן פרנסיסקו, קליפורניה.
אמה, סינדי (לבית זוסמן) הייתה מסעדנית ואביה הווארד, הוא רופא מומחה לרפואת רגליים.
משפחתה יהודית ומקורה מרוסיה וגרמניה.
בגיל 14 עברה להתגורר עם משפחתה בלוס אנג'לס, למדה תיאטרון ומוזיקה ב"תיכון לוס אנג'לס לאומנויות".
זכתה להערכה על יכולותיה המוזיקליים בטקסים מטעם בית הספר, בהם שרה בין היתר את ההמנון האמריקאי.
בשנת 1993 החלה סוקולוף את דרכה עם שמונה הופעות בסדרה "צער גידול בנות" בתור ג'יה מאהן, חברתה של סטפאני טאנר, ושנתיים לאחר מכן עם שבע הופעות בסדרת הדרמה "שולחן לחמישה" בתור הסטודנטית ג'ודי לינץ'.
בשנת 1997 שיחקה בדמותה של גוון מרטין בסדרת הטלוויזיה קצרת הימים "Over the Top" ברשת ABC, לצדו של סטיב קארל.
סוקולוף פרצה לתודעה בשנת 1998 בתפקיד משני בסדרת הדרמה המשפטית "הפרקליטים".
בסדרה הופיעה במשך שש שנים בתפקיד לוסי האצ'ר, פקידת הקבלה של משרד עורכי הדין של בובי דונל ושותפיו.
בשנת 2000 שיחקה בקומדיית הנעורים "אחי איפה האוטו שלי", בתור וילמה, חברתו של צ'סטר גרינברג (שון ויליאם סקוט).
ב-2001 הופיעה בתפקיד ראשי בקומדיית הפשע "הורמונים בפעולה" בתור המעודדות הקנאית ליסה ג'נוש.
בשנת 2006 הוציאה סוקולוף את אלבום הסולו שלה " Grateful".
האלבום מונה שמונה שירים אותם מבצעת סוקולוף בהופעות קטנות.
סוקולוף יצאה עם השחקן ג'יימס פרנקו במשך חמש שנים לאחר שנפגשו על הסט של "כל מה שצריך" ב-1999.
בשנת 2004, היא החלה לצאת עם אלכס פורו (אנ'), המתופף של להקת הרוק האלקטרוני "Deadsy".
+שנהסרטתפקידהערות1993אשתי רוצחת לשעברמבקרת בבית סוהר1995מועדון הבייביסיטרמרגריטה "קוקי" מייסון1996True Crimeויקי גורדאנו1999The Climbלזלי איימס2000כל מה שצריך (אנ')מגי קרטראחי איפה האוטו שליוילמה2001הורמונים בפעולהליסה יאנוש2004Freshman Orientationמרג'וריאהבה מהצדאיב סטאקליThe Tollboothשרהבת' כהן2005Crazyloveרות' מייר2009Play the Gameג'ולי לאראביBionicle: The Legend Rebornקלינהדיבוב2011The Chateau MerouxוונדיScents and Sensibilityמריאן דאשווד2016Do You Take This Manזואי2017A Happening of Monumental Proportionsמינדי2024קבלו אותם!מארי
מרגרט ג'וליה "מרלו" תומאס היא שחקנית, מפיקה ופעילה חברתית אמריקאית, ידועה על שום השתתפותה בסדרת הטלוויזיה "That Girl" (1966–1971).
סבתה מצד אמה הייתה המתופפת ונגנית כל ההקשה מארי "מרי" קסניטי (1896–1972).
אחיה, טוני תומאס, הוא מפיק קולנוע וטלוויזיה, ואחותה, טרה תומאס, היא שחקנית לשעבר.
אביה היה אמריקאי ממוצא לבנוני, ומוצא אמה היה איטלקי.
תומאס גדלה בבוורלי הילס, קליפורניה.
כילדה הוריה כינו אותה בשם מרגו (Margo), אך במהרה נודעה בשם מארלו, כשטענה בריאיון ל-"The New York Times", שכינוי זה נבע מהגייה לא נכונה בילדותה של הכינוי המקורי.
למדה בבית הספר "Marymount High School" שבלוס אנג'לס, וכן סיימה לימודיה באוניברסיטת דרום קליפורניה עם תואר בהוראה.
בראיון על הנושא סיפרה: "רציתי פיסת נייר שאומרת כי אני מוסמכת לעשות משהו".
בנוסף, הייתה חברה באחוות "Kappa Alpha Theta".
קיימה מערכת יחסים עם הרב גרדנר, ובשנת 1980 נישאה למנחה פיל דונהיו.
בין השנים 1961–1962 גילמה תומאס את אחותו הנערצת של ג'ואי, סטלה בארנס, בסיטקום "The Joey Bishop Show".
במהלך שידורי הסדרה, ביצעה הופעות אורח בסדרות "The Many Loves of Dobie Gillis", "Ben Casey", "אזור הדמדומים", "My Favorite Martian" ובוננזה.
בשנת 1998 שיחקה בדרמה הקומית "מסונוור" לצידן של איימי סמארט וכרמן אלקטרה.
תומאס מוכרת גם כסנדרה גרין, אמה של רייצ'ל גרין גיבורת הסיטקום המצליח "חברים".
מרלה אן מייפלס היא שחקנית ומנחת טלוויזיה אמריקאית.
ידועה בעיקר בשל נישואיה לשעבר לדונלד טראמפ, נשיא ארצות הברית ה-45. יש להם בת אחת משותפת.
מייפלס נולדה בדלטון, ג'ורג'יה שבארצות הברית, למשפחה ממוצא סקוטי, אנגלי ואירי.
בתם של פקידה במשרד לשעבר, ומפתח נדל"ן.
השחקנית הת'ר לוקליר היא דודניתה מדרגה שנייה.
כשהייתה בגיל צעיר מאוד, הוריה התגרשו, ואביה התחתן בשנית עם חברתה לספסל הלימודים.
במהלך לימודיה בתיכון שיחקה בנבחרת הכדורסל של בית ספרה.
היא זכתה במקום ראשון בתחרות יופי מקומית בעיר הולדתה, ובמקום שני בתחרות "מיס ג'ורג'יה" ובשנת 1985 זכתה בתואר "מיס הוואין טרופיק".
היא החלה ללמוד באוניברסיטת ג'ורג'יה בשנת 1981, אך עזבה לפני שסיימה את לימודיה.
היא השתתפה גם בתפקיד אורח בסדרת הטלוויזיה "נני" ובסדרת האגרוף של האלק הוגאן.
מייפלס החלה לצאת עם דונלד טראמפ ב-1989 בחשאי, כאשר היה עדיין נשוי לאיוונה.
פרשת היכרותם התגלתה בסוף 1989, כאשר איוונה טראמפ ומייפלס נפגשו ביחד במדרון סקי באספן, בעת שאיוונה באה לבקר את בעלה, דבר שהוביל לגירושי הזוג טראמפ בדצמבר 1991. מייפלס ודונלד טראמפ ניהלו מערכת יחסים מתוקשרת מאוד, בה נפרדו וחזרו להיות זוג לפחות פרידה אחת, והופיעו במדורי הרכילות בקביעות.
באוקטובר 1993 נולדה בתה היחידה, טיפאני.
בדצמבר 1993 נישאו טראמפ ומייפלס, בחתונה מפוארת במלון פלאזה בניו-יורק בנוכחות כ-1,000 אורחים.
היא לקחה חלק בהנחיית תחרויות מיס תבל ו"מיס ארצות הברית" הנמצאות בבעלותו של טראמפ.